མདོ་སྨད་པའི་སྤྱི་འཐུས་རྣམ་པ་ནས་བཟུང་སྟེ་རྣམ་པ་ཡོངས་རྫོགས་རྒན་པ་ཤ་སྟག་ཡིན་པར་མ་ཟད་མཁྱེན་ཡོན་ཡོད་མཁན་ཤ་སྟག་ཡིན་དུས།རྣམ་པ་ཚོས་འོག་གི་ན་གཞོན་པ་ཚོ་ལ་ལམ་སྟོན་ཡག་པོ་གནང་དགོས་པ་འདི་ཤིན་ཏུ་གལ་ཆེན་པོ་རེད།ང་ལྟ་བུ་ལ་མཚོན་ན་ཐོག་མར་བོད་ནས་བྲོས་བྱོལ་དུ་ཡོང་བའི་སྐབས་འདི་ཕྱོགས་ཀྱི་སྤྱི་ཚོགས་ཀྱི་གནས་སྟངས་སོགས་གང་ཡང་ཤེས་ཀྱི་མེད།ཡིན་ན་ཡང་ལོ་མང་པོའི་རིང་༸རྒྱལ་བ་རིན་པོ་ཆེའི་ཞབས་འོག་ཏུ་བོད་གཞུང་འདིའི་ནང་དཀའ་ལས་བརྒྱབས་ནས་བསྡད་པའི་ཞབས་ཕྱི་རྒན་པ་ཞིག་ཡིན་དུས།ད་ཆ་ལོ་བདུན་ཅུ་དོན་དྲུག་བརྒལ་ནས་རྒན་རྒོན་ལ་ཆགས་ཚར་བ་རེད།ད་ང་ཚོའི་རིགས་ཀྱིས་མང་པོ་བཤད་པས་ཕན་ཐོགས་དེ་ཙམ་ཡོད་པ་མ་རེད་བསམས།ངས་འཇོན་ཡོད་ན་ངས་འཇོན་པའི་དུས་ཚོད་ཡོངས་རྫོགས་སྔོན་མ་འཛུར་ཚར་བ་རེད།ད་ཆ་རྣམ་པ་ཚོས་འགན་འཁྱེར་བའི་དུས་ཚོད་ཡིན་དུས་མི་ཐོག་གསར་རྙིང་གཉིས་ཀྱི་བར་དུ་མཐུད་ཀ་ཡག་པོ་རྒྱག་དགོས་པ་དེ་གལ་ཆེན་པོ་རེད།